techiaith/cofnodycynulliad_en-cy huggingface dataset:
English: I hope that that is happening. I had a meeting last week with the Cabinet Secretary for Education and Coleg Cymraeg Cenedlaethol to discuss how we can expand and continue to implement the work that was recommended by Delyth Evans in her task and finish group, which the Cabinet Secretary published in the summer. I would expect and anticipate that all those different elements need to be in place. I will be publishing by the end of this year a plan for the teaching of Welsh in education and some of those elements will be addressed in that. Otherwise, you'll see from the strategy that we published before the summer recess that we have targets in place for increasing the number of teachers and teaching staff available to be able to teach both through the medium of Welsh and to teach Welsh - significant increases by the end of this Assembly - and we have already put in place our programmes for achieving those targets. I would be very happy to update Members at appropriate times through this Assembly.
Welsh: Rwy'n gobeithio bod hynny'n digwydd. Cefais gyfarfod yr wythnos diwethaf gydag Ysgrifennydd y Cabinet dros Addysg a'r Coleg Cymraeg Cenedlaethol i drafod sut y gallwn ehangu a pharhau i gyflawni'r gwaith a argymhellwyd gan Delyth Evans yn ei grŵp gorchwyl a gorffen, a gyhoeddwyd gan Ysgrifennydd y Cabinet yn yr haf. Byddwn yn disgwyl ac yn rhagweld y bydd yn rhaid i'r holl elfennau gwahanol hynny fod ar waith. Byddaf yn cyhoeddi cynllun ar gyfer cynnwys dysgu'r Gymraeg mewn addysg erbyn diwedd y flwyddyn, a bydd rhai o'r elfennau hynny'n cael sylw yn y cynllun hwnnw. Fel arall, fe welwch o'r strategaeth a gyhoeddwyd gennym cyn toriad yr haf fod gennym dargedau ar waith i gynyddu nifer yr athrawon a staff addysgu sydd ar gael i allu addysgu drwy gyfrwng y Gymraeg ac i addysgu Cymraeg - cynnydd sylweddol erbyn diwedd tymor y Cynulliad hwn - ac rydym eisoes wedi sefydlu ein rhaglenni ar gyfer cyflawni'r targedau hynny. Byddwn yn fwy na pharod i roi'r wybodaeth ddiweddaraf i'r Aelodau ar adegau priodol drwy gydol tymor y Cynulliad hwn.
English: According to the Aled Roberts review of the Welsh in education strategic plans, which was completed on behalf of Government - Aled Roberts states that the plans show that a great deal more needs to be done if we are to reflect the aspirations within the Welsh Government's 2010 strategy, let alone the more ambitious requirements of the Government's new strategy to reach a million Welsh speakers by 2050' and the majority of local authorities are eager to contribute to the Government aspiration of securing 1 million Welsh speakers. In looking at your language strategy, Cymraeg 2050, there are no targets and criteria for all local authorities in order to note how each local authority will contribute to reaching this ambitious aim. You've mentioned that you're going to make a statement next week on the WESPs. In your response to Aled Roberts's report, will you introduce these targets and criteria for the Government and local authorities?
Welsh: Yn ôl adolygiad Aled Roberts o gynlluniau strategol y Gymraeg mewn addysg, a gwblhawyd ar ran y Llywodraeth - mae Aled Roberts yn dweud bod y cynlluniau yn dangos bod angen gwneud llawer iawn mwy os ydym am adlewyrchu'r dyheadau yn strategaeth Llywodraeth Cymru ar gyfer 2010 heb sôn am ofynion mwy uchelgeisiol strategaeth newydd y Llywodraeth i gael miliwn o siaradwyr Cymraeg erbyn 2050' ac mae'r mwyafrif o awdurdodau lleol yn awyddus i gyfrannu at ddyheadau'r Llywodraeth o sicrhau 1 filiwn o siaradwyr. O edrych ar eich strategaeth iaith chi, Cymraeg 2050, nid oes yna dargedau a meini prawf cenedlaethol a dim targedau a meini prawf ar gyfer pob awdurdod lleol er mwyn nodi sut fydd pob awdurdod yn cyfrannu at gyrraedd y nod uchelgeisiol yma. Rydych chi'n sôn eich bod chi'n gwneud datganiad yr wythnos nesaf ynglŷn â'r WESPs. A fyddwch chi, yn eich ymateb i adroddiad Aled Roberts, yn cyflwyno'r targedau a'r meini prawf angenrheidiol yma ar gyfer y Llywodraeth ac ar gyfer awdurdodau lleol?
English: I would very kindly suggest that the Member once again reads the strategy that I published in July. And if you read the programme of work, which was published simultaneously, you will see that there are criteria included there that show that we're planning for an increase in the number of children receiving their education through the medium of Welsh, and how many teachers will be required to attain those targets. So, the targets are already there for the end of this Assembly term and the ensuing years. So, there are some targets included in both the programme of work and in the strategy itself. When it comes to publishing the WESPs, of course, it's a matter for the local authorities. It's not a matter for this Government to do that, and it's up to each individual authority to do that. And I have written to each one of the local authorities over the summer, and I would expect them to publish their plans, I would hope, before the end of this year.
Welsh: Mi fuaswn i'n awgrymu, yn garedig iawn, fod yr Aelod yn darllen eto'r strategaeth y bu imi ei chyhoeddi ym mis Gorffennaf. Ac os byddech chi'n darllen y rhaglen waith a gafodd ei chyhoeddi ar yr un pryd, mi fuasech chi'n gweld bod meini yn hynny sy'n dangos ein bod yn cynllunio ar gyfer cynyddiad yn nifer y plant sy'n derbyn eu haddysg trwy gyfrwng y Gymraeg a faint o athrawon fydd eu hangen i gyrraedd y targedau felly, ac mae'r targedau yno ar gyfer diwedd y Cynulliad yma ac ar gyfer y blynyddoedd wedi hynny. Felly, mae yna rywfaint o dargedau yn y fanna, yn y rhaglen gwaith ac yn y strategaeth ei hun. Pan mae'n dod i gyhoeddi'r cynlluniau strategol, wrth gwrs, mater i'r awdurdodau lleol ydy hynny. Nid yw'n fater i'r Llywodraeth yma i wneud hynny. Mae'n fater i bob awdurdod ei hun i wneud hynny, ac rydw i wedi ysgrifennu at bob un o'r awdurdodau lleol yn ystod yr haf ac rydw i'n disgwyl i'r awdurdodau gyhoeddi eu cynlluniau, fe fuaswn i'n gobeithio, cyn diwedd y flwyddyn.
English: Wales's progressive legislation on homelessness prioritises households with children and requires all local authorities to find them a home. Homelessness constitutes a significant adverse childhood experience. The establishment of the ACE support hub will help ensure that schools are equipped to provide the most appropriate support to these very vulnerable learners.
Welsh: Mae deddfwriaeth flaengar Cymru ar ddigartrefedd yn blaenoriaethu aelwydydd â phlant ac yn ei gwneud yn ofynnol i bob awdurdod lleol ddod o hyd i gartref iddynt. Mae digartrefedd yn enghraifft o brofiad niweidiol iawn yn ystod plentyndod. Bydd sefydlu canolfan gymorth profiadau niweidiol yn ystod plentyndod yn helpu i sicrhau bod ysgolion yn gallu rhoi'r gefnogaeth fwyaf priodol i'r dysgwyr hyn sy'n agored iawn i niwed.
English: Thank you for that response, Cabinet Secretary. You'll probably be aware that in 2016-17, 16 and 17-year-olds made up around 3.33 per cent of households that were regarded as homeless in terms of the priority groups that we have, and, of course, we know that that age bracket is a very tough time because they've got exams, very often, falling in that period. Can I just ask you whether you've considered actually issuing guidance to local education authorities and indeed to schools on how to support people in those sorts of situations, because, clearly, they need some additional support, over and above that which is provided more generally to pupils in their classes, at that particular junction? So, I wonder whether you've considered issuing statutory guidance on this particular issue.
Welsh: Diolch am eich ymateb, Ysgrifennydd y Cabinet. Mae'n debyg y byddwch yn ymwybodol fod oddeutu 3.33 y cant o aelwydydd a ystyrid yn ddigartref mewn perthynas â'n grwpiau blaenoriaeth yn 2016-17 yn bobl ifanc 16 a 17 oed, ac wrth gwrs, gwyddom fod yr oedran hwnnw'n amser anodd iawn oherwydd bod ganddynt arholiadau, yn aml iawn, yn ystod y cyfnod hwnnw. A gaf fi ofyn a ydych wedi ystyried darparu canllawiau i awdurdodau addysg lleol, ac yn wir, i ysgolion ynglŷn â sut i gefnogi pobl mewn sefyllfaoedd o'r fath, oherwydd mae'n amlwg fod angen cymorth ychwanegol arnynt, ar ben yr hyn a ddarperir yn gyffredinol i ddisgyblion yn eu dosbarthiadau, ar yr oedran penodol hwnnw? Felly, tybed a ydych wedi ystyried cyhoeddi canllawiau statudol ar y mater hwn.
English: As I said, Darren, the establishment of the ACE hub is to help support schools to support children who are suffering from ACEs, and homelessness is a significant ACE. I'll tell you what, Darren, maybe we could have a deal. I'll, perhaps, consider issuing statutory guidance when your Government in Westminster stops taking such a draconian view of housing policy towards 16 and 17-year-olds, often which drives them into vulnerable situations because they are not regarded as having the same homelessness rights and benefit rights as older people, and you do something to pause universal credit.
Welsh: Fel y dywedais, Darren, diben sefydlu'r ganolfan gymorth profiadau niweidiol yn ystod plentyndod yw helpu ysgolion i gefnogi plant sy'n dioddef o brofiadau niweidiol yn ystod plentyndod, ac mae digartrefedd yn brofiad niweidiol arwyddocaol iawn yn ystod plentyndod. Fe ddywedaf wrthych beth, Darren, efallai y gallwn daro bargen. Efallai y gallwn ystyried cyhoeddi canllawiau statudol pan fydd eich Llywodraeth yn San Steffan yn rhoi'r gorau i arddel y fath bolisi tai didostur mewn perthynas â phobl ifanc 16 a 17 oed, sy'n eu gorfodi'n aml i sefyllfaoedd peryglus, gan nad ystyrir bod ganddynt yr un hawliau â phobl hŷn o ran digartrefedd a budd-daliadau, a gwnewch chi rywbeth i atal y credyd cynhwysol.
English: I was wondering how you could tell us more about how young people are engaged with the issue surrounding homelessness in school. I'm obviously aware of the Shelter Cymru toolkit, which is widely used across schools in Wales, but I wonder how that can be enhanced upon, because we had a debate only last week from young people in Wrexham - not Wrexham, sorry - Ynys Môn, who came down to the National Assembly, and they were saying quite clearly that there are issues, if they are made homeless, that they find studying very difficult because they don't have an environment where it's comfortable, and they often don't have Wi-Fi. So, how are you looking at those potential issues from young people who are at the coalface of this?
Welsh: Tybed a allech ddweud mwy wrthym ynglŷn â sut y mae pobl ifanc yn ymwneud â mater digartrefedd mewn ysgolion. Yn amlwg, rwy'n ymwybodol o becyn cymorth Shelter Cymru, a ddefnyddir mewn llawer o ysgolion yng Nghymru, ond tybed sut y gellir ychwanegu at hynny, oherwydd cawsom ddadl yr wythnos diwethaf gan bobl ifanc yn Wrecsam - nid Wrecsam, mae'n ddrwg gennyf - Ynys Môn, a ddaeth i lawr i'r Cynulliad Cenedlaethol, ac fe welsant yn eithaf clir fod problemau i'w cael, os cânt eu gwneud yn ddigartref, fod astudio'n anodd iawn gan nad oes ganddynt amgylchedd cyfforddus, ac yn aml nid oes ganddynt Wi-Fi. Felly, sut rydych yn edrych ar y problemau posibl hynny a grybwyllwyd gan bobl ifanc sydd ar y rheng flaen yn hyn o beth?
English: The Member makes a very worthwhile point, and we need to consider, always, how we can break down barriers that affect people's ability to learn. We have, as a Government, developed our youth homelessness pathway, which was launched by the Cabinet Secretary for Communities and Children late last year, which sets out a comprehensive approach for helping young people to avoid homelessness, and the Cabinet Secretary for Communities and Children has announced earlier last month an additional £2.6 million for new projects, which will particularly focus on tackling rough sleeping and youth homelessness.
Welsh: Mae'r Aelod yn gwneud pwynt gwerth chweil, ac mae angen inni ystyried, bob amser, sut y gallwn gael gwared ar y rhwystrau sy'n effeithio ar allu pobl i ddysgu. Rydym ni, fel Llywodraeth, wedi datblygu ein llwybr atal digartrefedd ymhlith pobl ifanc, a lansiwyd gan Ysgrifennydd y Cabinet dros Gymunedau a Phlant yn hwyr y llynedd, sy'n nodi dull cynhwysfawr o gynorthwyo pobl ifanc i osgoi digartrefedd, ac mae Ysgrifennydd y Cabinet dros Gymunedau a Phlant wedi cyhoeddi £2.6 miliwn ychwanegol yn gynharach y mis diwethaf ar gyfer prosiectau newydd, a fydd yn canolbwyntio'n benodol ar fynd i'r afael â chysgu ar y stryd a digartrefedd ymhlith pobl ifanc.
English: Thank you, Joyce. Reducing unnecessary bureaucracy and enabling teachers to spend more time supporting pupils' learning is a priority for me and the Government. We are continuing to work closely with the profession to build capacity and reduce workload, through reducing bureaucracy, improved policy delivery and better and smarter ways of working.
Welsh: Diolch, Joyce. Mae lleihau biwrocratiaeth ddiangen a galluogi athrawon i dreulio mwy o amser yn cefnogi dysgu disgyblion yn flaenoriaeth i mi ac i'r Llywodraeth. Rydym yn parhau i weithio'n agos gyda'r proffesiwn i feithrin capasiti a lleihau baich gwaith, drwy leihau biwrocratiaeth, gweithredu polisïau yn well, a ffyrdd gwell a mwy craff o weithio.
English: Thank you, Cabinet Secretary, and I really do welcome that much needed investment from Welsh Government. As I'm sure most of us agree, whilst non-teaching activities are critical to the running of a school, teachers' time would be far better directed at teaching activities, and reducing unnecessary burdens is essential to achieving that. So, Cabinet Secretary, as I understand it, there will be a pilot run in 11 local authority areas in groups of primary schools. Do you have any details on whether any of those are in Mid and West Wales and do you have any idea when we can expect to see the first school where business managers are in post?
Welsh: Diolch, Ysgrifennydd y Cabinet, ac yn sicr, rwy'n croesawu'r buddsoddiad mawr ei angen hwnnw gan Lywodraeth Cymru. Fel y byddai'r rhan fwyaf ohonom yn cytuno, rwy'n siŵr, er bod gweithgarwch nad yw'n ymwneud ag addysgu yn hanfodol i'r gwaith o redeg ysgol, byddai'n llawer gwell pe bai amser athrawon yn cael ei dreulio'n addysgu, ac mae lleihau beichiau diangen yn hanfodol er mwyn cyflawni hynny. Felly, Ysgrifennydd y Cabinet, yn ôl yr hyn a ddeallaf, bydd cynllun peilot yn cael ei gyflwyno mewn 11 ardal awdurdod lleol mewn grwpiau o ysgolion cynradd. A oes gennych unrhyw fanylion ynglŷn ag a fydd unrhyw un o'r rheini yng Nghanolbarth a Gorllewin Cymru, ac a oes gennych unrhyw syniad pa bryd y gallwn ddisgwyl gweld yr ysgol gyntaf yn cyflogi rheolwyr busnes?
English: Joyce, you're absolutely right. It should not be the job of headteachers to be spending their time trying to source paper or toilet rolls, managing cleaning contracts, or trying to deal with issues around the building or the IT. We need those professional people to focus on teaching and learning, developing the curriculum, and supporting their staff to deliver outstanding experiences and lessons for their children. That's why, you're quite right, recently we have launched a pilot, and I'm very pleased to say both Powys and Carmarthenshire councils have been awarded funding from the Welsh Government towards recruiting school business managers for mainly primary school clusters in their local areas. This will involve a total of over 30 schools in both Powys and Carmarthenshire, and business managers are currently in the process of being appointed and should be in place later on this year.
Welsh: Joyce, rydych yn llygad eich lle. Ni ddylai treulio eu hamser yn ceisio archebu papur neu bapur tŷ bach, rheoli contractau glanhau, neu geisio ymdrin â materion sy'n ymwneud â'r adeilad neu dechnoleg gwybodaeth fod yn waith i benaethiaid. Mae angen i'r bobl broffesiynol hynny ganolbwyntio ar addysgu a dysgu, datblygu'r cwricwlwm, a chynorthwyo eu staff i sicrhau bod eu plant yn cael profiadau a gwersi rhagorol. Rydych yn llygad eich lle, dyna pam rydym wedi lansio cynllun peilot yn ddiweddar, ac rwy'n falch iawn o ddweud bod cynghorau Powys a Sir Gaerfyrddin wedi derbyn cyllid gan Lywodraeth Cymru tuag at recriwtio rheolwyr busnes ysgolion ar gyfer clystyrau o ysgolion cynradd, yn bennaf, yn eu hardaloedd lleol. Bydd hyn yn cynnwys cyfanswm o dros 30 o ysgolion ym Mhowys a Sir Gaerfyrddin, ac mae'r broses o benodi rheolwyr busnes yn mynd rhagddi ar hyn o bryd, a dylent fod wrth eu gwaith yn nes ymlaen eleni.
English: Cabinet Secretary, one way to help reduce unnecessary burdens on teachers is to encourage a greater dialogue between school leaders and teachers through informal workload impact assessments whenever new policies are introduced, so that a constructive and frank discussion about the impact of Government policies is always taking place. Therefore, I'd be grateful if you could tell us if this is something that you are advocating, and, if so, could you also tell us a bit more about how your discussions with headteachers and school leaders about the introduction of some kind of workload impact assessments are currently progressing?
Welsh: Ysgrifennydd y Cabinet, un ffordd o helpu i leihau beichiau diangen ar athrawon yw annog mwy o ddeialog rhwng arweinwyr ysgolion ac athrawon drwy asesiadau effaith anffurfiol o lwyth gwaith pan fydd polisïau newydd yn cael eu cyflwyno, er mwyn sicrhau bod trafodaeth adeiladol a gonest am effaith polisïau'r Llywodraeth yn mynd rhagddi'n barhaus. Felly, byddwn yn ddiolchgar os gallwch ddweud wrthym a yw hyn yn rhywbeth rydych yn ei argymell, ac os felly, a allech ddweud ychydig mwy wrthym ynglŷn â sut y mae eich trafodaethau gyda phenaethiaid ac arweinwyr ysgolion ynglŷn â chyflwyno rhyw fath o asesiadau effaith o lwyth gwaith yn mynd rhagddynt ar hyn o bryd?
English: Thank you, Paul. It is really important that there's a shared understanding around the expectations between school leaders and their staff. Sometimes, those expectations are driven by external accountability measures, so the school leaders are putting work onto staff because they think that's what is expected from them, either by their regional consortium, by the local education authority or, crucially, by Estyn. That's why, you'll be aware, earlier on this year, we launched a resource for all schools and all practitioners that set out very clearly the expectations of regional consortia and Estyn, for instance, when it came to the issue around marking and assessment. That's been supported by each of the teaching unions and I hope that that is proving to be a very valuable resource in all of our schools, and that school leaders are taking it seriously. We constantly need to look to the profession to how we can work smarter and better together, and challenge ourselves as a Government: are we requiring things of schools that are adding to bureaucracy, but not adding to learning? We'll constantly keep that under review when I meet with school leaders, via a series of conferences that we hold.
Welsh: Diolch yn fawr, Paul. Mae'n bwysig iawn fod arweinwyr ysgolion a'u staff yn rhannu dealltwriaeth o'r disgwyliadau. Weithiau, ysgogir y disgwyliadau hynny gan fesurau atebolrwydd allanol, felly mae arweinwyr ysgolion yn rhoi gwaith i staff am eu bod yn credu mai dyna sy'n ddisgwyliedig, naill ai gan eu consortiwm rhanbarthol, gan yr awdurdod addysg lleol, neu yn hollbwysig, gan Estyn. Dyna pam, yn gynharach eleni, fe fyddwch yn gwybod ein bod wedi lansio adnodd ar gyfer pob ysgol a phob ymarferydd yn nodi disgwyliadau'r consortia rhanbarthol ac Estyn yn glir iawn, er enghraifft, ynglŷn â'r mater yn ymwneud â marcio ac asesu. Mae pob un o undebau'r athrawon wedi cefnogi hynny, a gobeithiaf y bydd yn adnodd gwerthfawr iawn ym mhob un o'n hysgolion, ac y bydd arweinwyr ysgolion o ddifrif yn ei gylch. Mae angen i ni droi at y proffesiwn yn gyson i weld sut y gallwn weithio'n fwy craff ac yn well gyda'n gilydd, a herio ein hunain fel Llywodraeth: a ydym yn mynnu pethau gan ysgolion sy'n ychwanegu at fiwrocratiaeth, heb ychwanegu at ddysgu? Byddwn yn adolygu hynny'n gyson pan fyddaf yn cyfarfod ag arweinwyr ysgolion, drwy gyfres o gynadleddau rydym yn eu cynnal.
English: The next item, therefore, is questions to the Cabinet Secretary for Health, Well-being and Sport. And the first question is from Mohammad Asghar.
Welsh: Yr eitem nesaf, felly, yw'r cwestiynau i Ysgrifennydd y Cabinet dros Iechyd, Llesiant a Chwaraeon. A'r cwestiwn cyntaf, Mohammad Asghar.
English: Thank you for the question. Bladder and bowel problems can affect people of all ages for a variety of reasons. They can cause significant distress, inconvenience and impact considerably on the lives of those affected. These types of problems may cross a number of specialities, and I'm pleased to note that NHS Wales is taking action to co-ordinate services, for example, through the work of the Welsh urology board.
Welsh: Diolch am y cwestiwn. Gall problemau gyda'r bledren a'r coluddyn effeithio ar bobl o bob oed am amryw o resymau. Gallant achosi cryn ofid ac anghyfleustra, ac amharu'n sylweddol ar fywydau'r rhai yr effeithir arnynt. Gall problemau o'r fath groesi nifer o arbenigeddau, ac rwy'n falch o ddweud bod GIG Cymru yn rhoi camau ar waith i gydgysylltu gwasanaethau, er enghraifft, drwy waith bwrdd wroleg Cymru.
English: Thank you very much for the reply, Minister. Sacral nerve stimulation is a therapy to help those who experience the embarrassment, discomfort and pain of bladder and bowel problems. It is, quite simply, a life-changing treatment. However, funding for sacral nerve stimulation is limited, and there is no centre in Wales to carry out the required procedures, with patients having to travel to England for treatment. Cabinet Secretary, I met a consultant only last week who said this very reasonable and cheap treatment is available in England - and in this country also, the professionals are here - to plant a very simple chip at the back of the body that controls the bladder, and which is a very simple way to give comfort to our senior citizens, especially as 90 per cent are ladies who suffer with this. What action will the Cabinet Secretary take to improve access to sacral nerve stimulation treatments for our dear old mothers and fathers, for a quality of life with bladder and bowel problems, to improve their quality of life in Wales? Thank you.
Welsh: Diolch yn fawr iawn am eich ateb, Gweinidog. Mae therapi symbylu'r nerf sacrol yn helpu rhai sy'n dioddef embaras, anghysur a phoen o ganlyniad i broblemau gyda'r bledren a'r coluddyn. Mae'n driniaeth sy'n newid bywydau yn syml iawn. Fodd bynnag, ychydig iawn o gyllid sydd ar gael ar gyfer therapi symbylu'r nerf sacrol, ac nid oes unrhyw ganolfan ar gael yng Nghymru ar gyfer cyflawni'r triniaethau angenrheidiol, gyda chleifion yn gorfod teithio i Loegr i gael triniaeth. Ysgrifennydd y Cabinet, cyfarfûm â meddyg ymgynghorol yr wythnos diwethaf a ddywedodd fod triniaeth resymol a rhad iawn ar gael yn Lloegr - ac yn y wlad hon hefyd, mae'r gweithwyr proffesiynol yma - i blannu sglodyn syml iawn yng nghefn y corff i reoli'r bledren, sy'n ffordd syml iawn o roi cysur i'n pobl hŷn, yn enwedig gan mai menywod yw 90 y cant o'r rhai sy'n dioddef gyda hyn. Pa gamau y bydd Ysgrifennydd y Cabinet yn eu rhoi ar waith i wella mynediad at driniaethau symbylu'r nerf sacrol ar gyfer ein hannwyl famau a thadau, er mwyn sicrhau ansawdd bywyd gyda phroblemau'r bledren a'r coluddyn, er mwyn gwella eu hansawdd bywyd yng Nghymru? Diolch.